Ankita Raina shines as India women create Fed Cup history - Tennis: अंकिता रैना की दो जीत से भारत ने फेड कप में रचा इतिहास
11 जुलाई, 2020|12:44|IST
250-300 आतंकवादियों ने लॉन्चपैड्स पर कब्जा किया हुआ है: मेजर जनरल वीरेंद्र वत्स
हिंदी न्यूज़ › खेल › Tennis: अंकिता रैना की दो जीत से भारत ने फेड कप में रचा इतिहास
एजेंसी,दुबई	| Published By: Mridula
Last updated: Sun, 08 Mar 2020 01:54 PM
भारतीय फेड कप टीम ने अंकिता रैना की बदौलत यहां इंडोनेशिया पर 2-1 की जीत से पहली बार प्लेऑफ में जगह बनाकर इतिहास रच दिया। अंकिता ने शनिवार को अलडिला सुतजियादी के खिलाफ अहम एकल जीत से मुकाबला 1-1 से बराबर कर दिया। उनसे पहले ऋतुजा भोसले को प्रिस्का माडेलिन नुगरोहो से हार का सामना करना पड़ा था। आईटीएफ जूनियर सर्किट में 15वीं रैंकिंग पर काबिज 16 वर्षीय इंडोनेशियाई खिलाड़ी ने ऋतुजा को एक घंटे 43 मिनट में हरा दिया। भारतीय खिलाड़ी को 3-6 6-0 3-6 से पराजय मिली। फिर अंकिता ने सुतजियादी को दूसरे एकल में 6-3 6-3 से हरा दिया।
इसके बाद उन्होंने और सानिया मिर्जा ने युगल मुकाबले में सुतजियादी और नुगरोहो की जोड़ी को 7-6 6-0 से शिकस्त देकर भारत का प्लेऑफ में स्थान सुनिश्चित किया जहां अप्रैल में टीम का सामना लातविया और नीदरलैंड के बीच मुकाबले की विजेता से होगा।
महिला दिवस 2020: बेटियों के लिए जग जीतने का आज ऐतिहासिक मौका
भारत इस तरह छह टीमों के ग्रुप में लगातार चार जीत से दूसरे स्थान पर रहा। उसे चीन से शुरुआती मुकाबले में हार मिली थी। चीन ने टूर्नामेंट में एक भी मैच नहीं गंवाया था। वर्ष 2016 में एशिया/ओसनिया ग्रुप एक में वापसी के बाद भारत क्षेत्रीय ग्रुप में ही बना रहा था। लेकिन अंकिता के प्रदर्शन से चीजों में सुधार शुरू हुआ।
सानिया की चार साल बाद फेड कप में वापसी से भी भारतीय टीम को मदद मिली, क्योंकि उनकी मौजूदगी और मार्गदर्शन से खिलाड़ियों को काफी फायदा मिला। भारत के गैर खिलाड़ी कप्तान विशाल उप्पल नतीजे से खुश थे।
These are the moments we work all our lives for 🇮🇳 what an incredible team effort ... world group play offs here we come for the first time ever .. @FedCup pic.twitter.com/RXaNJKLecS
— Sania Mirza (@MirzaSania) March 8, 2020
उन्होंने कहा, ''यह ऐतिहासिक क्षण है और इसका हिस्सा होना शानदार है। मुझे अपनी टीम (खिलाड़ियों, फिजियो, कोच और मैनेजर) के प्रत्येक सदस्य पर गर्व है। हम सभी ने एक लक्ष्य के लिए कड़ी मेहनत की।''
Web Title:Ankita Raina shines as India women create Fed Cup history
फेड कप में कजाखस्तान से 0-3 से हारा भारत
सानिया और अंकिता के साथ भारत फेड कप की चुनौती के लिए तैयार
जानिए कैसे डब्ल्यूटीए ने रैकिंग सिस्टम में किया बदलाव